બીજી બાજુ, ઓઈલ કંપનીઓની વાત કરીએ તો છેલ્લાં ચાર વર્ષમાં ઓઈલ કંપનીઓની બેલેન્સ શીટ ખાસ્સી સુધરી હતી. બીપીસીએલના પ્રોફિટમાં ૧૮૮ ટકા, એચપીસીએલમાં ૩૧૫ ટકા અને આઈઓસીમાં ૧૭૦ ટકાનો વધારો થયો હતો. હવે, દરેક કંપનીને જો પોતાના પ્રોફિટમાંથી એક રૂપિયો કાપવાની નોબત આવે તો અને આ પરિસ્થિતિ જો માર્ચ ૨૦૧૯ સુધી રહે તો આ તમામ કંપનીઓના પ્રોફિટમાં ૨૫ ટકાનો ઘટાડો થશે એ નિશ્ચિત છે. જેટલીએ ગુરુવારે જાહેરાત કરી અને બે દિવસમાં શેરબજાર કુલ ૧૪૦૦ પોઈન્ટ્સ ડાઉન થયું. આ બાબત સ્પષ્ટપણે ચાડી ખાય છે કે, જેટલીની વાત શેરબજારને ગળે ઉતરતી નથી, પરંતુ ગુજરાતીમાં કહેવત છે કે ‘સત્તા આગળ શાણપણ નકામું છે’ અને ‘વાઘને કોણ કહે કે, તારું મોં ગંધાય છે?’